  Виталий Пронин Нюлэскын потэм тылпу яке законэз тӥян учыръёс сярысь табере ивортыны луоз «Берегите лес» мобильной приложение пыр. Инкуазе утёнъя элькун министерство ивортэмъя, телефонын сыӵе приложение вань ке, тылпу потэм сярысь яке йыртэман учыръёс сярысь ивор келяны луо. Гожтэтэ ватсаны луэ туспуктэмъёс. Озьы ик дун тырытэк жингыртыны лэземын. Кудпалан тылпу потэмын, валэкъяны кулэ уз луы ни. Ивор келясь адямилэсь координатъёссэ возьматоз приложение. Телефонэ со приложениез пуктыны луоз Google play, App store но Windows store магазинъёсысь яке aviales.ru вотэсбамысь. Эдуард Степанов  